Nøgleord

Sammendrag



Nøgleord

1. EF-varemærker – definition på og erhvervelse af et EF-varemærke – absolutte registreringshindringer – varemærker, som udelukkende består af tegn eller angivelser, der kan tjene til at betegne en vares egenskaber – formål – friholdelsesbehov

[Rådets forordning nr. 207/2009, art. 7, stk. 1, litra c)]

2. EF-varemærker – definition på og erhvervelse af et EF-varemærke – absolutte registreringshindringer – varemærker, som udelukkende består af tegn eller angivelser, der kan tjene til at betegne en vares egenskaber – begreb

[Rådets forordning nr. 207/2009, art. 7, stk. 1, litra c)]

3. EF-varemærker – definition på og erhvervelse af et EF-varemærke – absolutte registreringshindringer – varemærker, som udelukkende består af tegn eller angivelser, der kan tjene til at betegne en vares egenskaber – ordmærket ecoDoor

[Rådets forordning nr. 207/2009, art. 7, stk. 1, litra c)]

4. EF-varemærker – definition på og erhvervelse af et EF-varemærke – absolutte registreringshindringer – varemærker, som udelukkende består af tegn eller angivelser, der kan tjene til at betegne en vares egenskaber – begreb – tegn, som er beskrivende for en egenskab ved en del, som indgår i en vare – omfattet

[Rådets forordning nr. 207/2009, art. 7, stk. 1, litra c)]

Sammendrag

1. Jf. afgørelsens tekst.

(jf. præmis 14)

2. Jf. afgørelsens tekst.

(jf. præmis 15 og 16)

3. Ordmærket ecoDoor, der er søgt registreret for »elektriske husholdnings- og køkkenmaskiner samt -apparater (indeholdt i klasse 7), maskiner og apparater til fremstilling af drikkevarer og/eller næringsmidler, pumper til servering af kolde drikke til brug i kombination med apparater, der anvendes til at nedkøle drikkevarer; opvaskemaskiner; elektriske maskiner og apparater til behandling af vasketøj og tøj (indeholdt i klasse 7), herunder vaskemaskiner, tørrecentrifuger«, »drikke- og næringsmiddelsautomater, salgsautomater« og »apparater til opvarmning, fremstilling af damp og madlavning, bl.a. ovne, apparater til kogning, stegning, grilning, ristning, optønings- og varmeanordninger, vandvarmere, køleapparater, navnlig køleskabe, frysere, kølemontrer, køleapparater til drikkevarer, kombinerede køle-/fryseskabe, nedfrysningsapparater, sorbetmaskiner og apparater til fremstilling af is; maskiner til tørring bl.a. også tørretumblere, tørremaskiner«, der henholdsvis henhører under klasse 7, 9 og 11 i Nicearrangementet, er fra den engelsktalende gennemsnitsforbrugers synspunkt beskrivende for de varer, der er omhandlet i EF-varemærkeansøgningen, i henhold til artikel 7, stk. 1, litra c), i forordning nr. 2007/2009 om EF-varemærker.

For så vidt som bestanddelen »eco« vil opfattes, som om det betyder »økologisk«, og bestanddelen »door« vil blive fortolket, som om den henviser til en »dør«, vil den relevante kundekreds umiddelbart opfatte ordet »ecodoor«, som om det betyder en »økologisk dør« eller en »dør, som er konstrueret og fungerer miljøvenligt«.

Eftersom de pågældende varer kan omfatte døre, kan det ansøgte varemærke beskrive de økologiske kvaliteter ved den dør, som den omhandlede vare er forsynet med.

Hvad angår de nævnte varer er dørens økologiske kvaliteter ligeledes vigtige for, om den vare, den indgår i, er miljøvenlig.

Forbrugerne er i stigende grad opmærksomme på, om varer er økologiske, bl.a. hvad angår deres energiforbrug, og hvorvidt de er fremstillet efter miljøvenlige metoder. Dette er særligt tilfældet for så vidt angår de nævnte varer, navnlig fordi de er energiforbrugende. Den økologiske beskaffenhed udgør dermed en væsentlig egenskab ved disse varer.

I den relevante kundekreds’ bevidsthed er det ansøgte varemærke dermed beskrivende for en væsentlig egenskab ved de nævnte varer, nemlig deres økologiske beskaffenhed, for så vidt som det beskriver de økologiske kvaliteter ved den dør, som de er forsynet med.

(jf. præmis 18, 24 og 28-31)

4. Et tegn, som er beskrivende for en egenskab ved en del, som indgår i en vare, kan ligeledes være beskrivende for selve produktet. Dette er tilfældet, når egenskaben ved den del, der beskrives ved tegnet, i den relevante kundekreds’ bevidsthed kan påvirke de væsentlige egenskaber ved selve varen markant. I dette tilfælde vil den relevante kundekreds nemlig umiddelbart og uden eftertanke ligestille egenskaben ved den del, der beskrives med tegnet, med de væsentlige egenskaber ved den omhandlede vare.

(jf. præmis 26)